Diari Oficial de la Generalitat Valenciana


Sumari del DOGV 6054, del 10-07-2009 (2009/7729)

RESOLUCIÓ de 24 de juny de 2009, de la Universitat Politècnica de València, per la qual es convoquen proves selectives d'accés al grup a, subgrup A1, sector d'administració especial, informador, pel sistema de concurs oposició (CODI: 2009/P/FC/C/13).
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6054

Data del DOGV
:   10-07-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/7729


Data del document
:   24-06-2009

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 24 de juny de 2009, de la Universitat Politècnica de València, per la qual es convoquen proves selectives d'accés al grup a, subgrup A1, sector d'administració especial, informador, pel sistema de concurs oposició (CODI: 2009/P/FC/C/13). [2009/7729]  
Amb la finalitat d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'article 75 de La Llei orgànica 6/2001, de 21 de desembre, d'universitats; com també la Llei 7/2007, de 12 d'abril, de l'estatut bàsic de l'empleat públic; el Text refós de la llei de la funció pública valenciana, i el Decret 33/1999, de 9 de març, del Govern valencià, acorda convocar proves d'accés al grup A, subgrup A1, sector d'administració especial, Informador de la Universitat Politècnica de València, d'acord amb les bases següents:  
1. Objecte de la convocatòria  
1.1. Aquesta convocatòria té com a objecte la selecció de personal per a cobrir 3 places vacants del grup A, subgrup A1, sector d'administració especial, Informador, de la Universitat Politècnica de València, pel torn que a continuació s'indica i fins a un màxim d'un 10% addicional, de conformitat amb el que disposen els articles 61.8 i 70 de la Llei 7/2007, de 12 d'abril, de l'estatut bàsic de l'empleat públic:  
Torn lliure: 2  
Torn de promoció interna: 1  
1.1.1 Les places sense cobrir reservades al torn de promoció interna s'acumulen al torn d'accés lliure general.  
1.1.2. Els aspirants només hi poden participar per un dels sistemes anteriorment esmentats.  
1.1.3. Prèviament a la declaració de la superació d'aquestes proves selectives, la Universitat Politècnica de València pot incrementar el nombre de vacants fins a un màxim del 10% addicional, d'acord amb el que disposen els articles 61.8 i 70 de la Llei 7/2007, de 12 d'abril, de l'estatut bàsic de l'empleat públic.  
1.1.4. El tribunal establirà, per a les persones discapacitades que ho sol·liciten, les adaptacions necessàries per a la realització de les proves. A aquest efecte, les persones interessades han de formular la petició corresponent en la sol·licitud de participació en aquest concurs oposició.  
1.1.5. Els aspirants que ingressen pel sistema de promoció interna, en virtut del que disposa l'article 37.4 del Decret 33/1999, de 9 de març, tenen preferència per a cobrir les vacants corresponents sobre els aspirants que no procedisquen d'aquest sistema.  
1.2. La realització d'aquestes proves selectives s'ha d'ajustar al que preveu el Text refós de la llei de la funció pública valenciana i la normativa que el desenvolupa.  
1.3. D'acord amb el que preveu l'article 75.2 de la Llei orgànica 6/2001, de 21 de desembre, d'universitats, aquesta convocatòria es publicarà en el Diari Oficial de la Comunitat Valenciana (DOCV) i en el Boletín Oficial del Estado (BOE). La publicació en el DOCV és la que es pren com a referència a l'efecte del còmput de terminis per a la presentació d'instàncies. La resta de resolucions administratives derivades d'aquesta convocatòria es publicaran únicament en el DOCV.  
2. Condicions generals dels aspirants  
2.1 Per a ser admès a aquestes proves selectives, les persones aspirants han de reunir els requisits següents:  
2.1.1. Torn de promoció interna  
a) Els aspirants que concórreguen a aquestes proves selectives han de ser personal funcionari de carrera de la Universitat Politècnica de València del grup A, subgrup A2, sector d'administració especial, i haver prestat serveis efectius durant almenys dos anys com a funcionari de carrera en el grup A, subgrup A2, sector d'administració especial en aquesta Universitat Politècnica de València.  
b) Estar en possessió del títol de Llicenciatura en Periodisme, o complir les condicions per a obtenir-lo en la data en què acabe el termini de presentació d'instàncies. En el cas de titulacions obtingudes a l'estranger, cal estar en possessió de la credencial que n'acredite l'homologació o de la credencial de reconeixement per a l'exercici de les professions considerades regulades en virtut del Reial decret 1.655/1991, de 25 d'octubre.  
2.1.2. Torn d'accés lliure  
a) Tenir la nacionalitat espanyola o ser nacional dels estats membres de la Unió Europea; ser cònjuges dels espanyols o dels nacionals d'altres estats membres de la Unió Europea, qualsevol que en siga la nacionalitat, sempre que no estiguen separats de dret, i també els seus descendents i els del cònjuge, sempre que no estiguen separats de dret, siguen menors de 21 anys o majors d'aquesta edat dependents.   
Així mateix, s'estén igualment a les persones incloses en l'àmbit d'aplicació dels tractats internacionals signats per la Unió Europea i ratificats per Espanya en què s'aplique la lliure circulació de treballadors.  
b) Tenir complits els 16 anys i no excedir, si s'escau, l'edat màxima de jubilació forçosa.  
c) Estar en possessió del títol que consta en l'annex I o complir les condicions per a obtenir-lo en la data en què acabe el termini de presentació d'instàncies.  
d) No patir malaltia, ni estar afectat per limitació física o psíquica que siga incompatible amb l'exercici de les funcions corresponents.  
e) No haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a empleats o càrrecs públics per resolució judicial, per a l'accés al cos o escala de personal funcionari.  
En el cas de ser nacional d'un altre estat, no trobar-se en inhabilitació o en situació equivalent ni haver sigut sotmès a sanció disciplinària o equivalent que impedisca, al seu estat, en els mateixos termes, l'accés a l'ocupació pública.  
2.2. Les condicions per a l'admissió a les proves s'han de tenir en el moment de finalització del termini de presentació de sol·licituds i s'han de mantenir durant tot el procés selectiu, fins al moment de la presa de possessió com a funcionaris de carrera.  
3. Sol·licituds  
3.1. Forma. Les persones que vulguen participar en aquestes proves selectives han de presentar una sol·licitud, d'acord amb el model oficial, que cal imprimir des de la pàgina d'Internet, d'accés públic, de la Universitat Politècnica de València: www.upv.es/rrhh.  
Cada instància té assignat un número de referència identificatiu diferent.  
S'ha de presentar necessàriament un joc de tres còpies impreses des de la pàgina d'Internet esmentada (còpies per al Registre General, el Servei de Recursos Humans i la persona interessada).  
A les dependències de la Universitat Politècnica de València es posa a disposició de les persones interessades que ho requerisquen els recursos informàtics suficients per a accedir a aquesta pàgina web, emplenar i imprimir la instància.  
3.2. El termini de presentació de sol·licituds és de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana, i s'ha d'adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o dels estats als quals s'aplique la lliure circulació de treballadors i treballadores. La publicació de la convocatòria en el BOE únicament té caràcter informatiu.  
3.3. La presentació de sol·licituds es pot efectuar al Registre General de la Universitat Politècnica de València, camí de Vera, s/n, CP 46488, de València; al Registre de l'Escola Politècnica d'Alcoi, situat a la plaça de Ferrándiz i Carbonell, s/n, d'Alcoi; al Registre de l'Escola Politècnica de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener.  
En el cas que s'opte per presentar la sol·licitud en una oficina de correus, cal fer-ho en sobre obert, perquè la instància siga datada i segellada per personal de correus abans de certificar-la. Si no es fa d'aquesta manera, es considera presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es poden cursar, en el termini expressat en la base 3.2, a través de les representacions diplomàtiques o consulars espanyoles corresponents, que les han de trametre seguidament a l'organisme competent. La persona interessada ha d'adjuntar a aquesta sol·licitud el comprovant bancari d'haver satisfet els drets d'examen.  
3.4. Els drets d'examen són de 26,80 €, que s'han d'ingressar en el compte corrent número 2077 0724 68 1667235781 -taxes-, de la Caixa d'Estalvis de València (Bancaixa), en la urbana 724, situada a la Universitat Politècnica de València, camí de Vera, s/n, CP 46962, València.  
El pagament dels drets d'examen es pot fer en efectiu o amb targeta de crèdit.  
En el cas de pagament en efectiu, l'ingrés s'ha d'efectuar per mitjà del rebut emès per l'aplicació d'instàncies en l'adreça d'Internet citada en el punt 3.1.  
El pagament amb targeta de crèdit es realitza en el moment d'emplenar i imprimir la instància a través de l'aplicació esmentada.  
3.5. Estan exemptes del pagament de la taxa d'examen:  
3.5.1. Les persones amb un grau de minusvalidesa igual o superior al 33%, que han d'acompanyar la sol·licitud amb el certificat acreditatiu d'aquesta condició.  
3.5.2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. Són requisits per al gaudi de l'exempció que, en el termini de què es tracte, no hagueren rebutjat cap oferta d'ocupació adequada ni s'hagueren negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional.  
El certificat relatiu a la condició de demandant d'ocupació, amb els requisits assenyalats, se sol·licita en l'oficina dels serveis públics d'ocupació. Quant a l'acreditació de les rendes, es realitza mitjançant una declaració jurada o promesa escrita de la persona sol·licitant. Els dos documents s'han d'incloure en la sol·licitud.  
3.6. La falta de justificació de l'abonament dels drets d'examen o de trobar-se'n exempt determina l'exclusió de l'aspirant.  
3.7. En cap cas, la presentació i el pagament a les oficines a què es fa referència suposa la substitució del tràmit de presentació de la sol·licitud dins del termini i en la forma escaient.  
4. Admissió d'aspirants  
4.1. En acabar el termini de presentació de sol·licituds, el rector dicta una resolució, que es publica en el DOCV, que conté la relació provisional de persones admeses i excloses a la realització de les proves, i on ha de constar el torn pel qual s'hi participa, així com els nomenaments dels membres que componen el tribunal de selecció.  
4.2. Les persones aspirants poden, en el cas d'error o exclusió, resoldre els defectes en què hagen incorregut en la sol·licitud, o fer les reclamacions que creguen convenients en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el DOCV.  
4.3. En tot cas, a fi d'evitar errors i en el supòsit de produir-se'n, per a possibilitar-ne l'esmena dins del termini i en la forma escaient, les persones aspirants han de comprovar fefaentment no solament que no figuren en la relació provisional d'exclosos, sinó, a més, que els seus noms i dades consten correctament en les pertinents relacions d'admesos.  
4.4. En transcórrer el termini de 10 dies hàbils, havent resolt els defectes, si escau, i vistes les reclamacions que corresponguen, es dicta una resolució amb la relació definitiva d'admesos i exclosos i, amb una antelació almenys de 15 dies hàbils, la data, el lloc i l'hora de realització i començament dels exercicis, que es publicarà en el DOCV. Si s'escau, es publica també l'ordre d'actuació dels aspirants conforme al que disposa la base 7.2.  
4.5. Els errors de fet que s'hi pogueren advertir es poden resoldre en qualsevol moment, d'ofici o a petició de la persona interessada.  
5. Proves selectives  
5.1. El procediment de selecció es realitza pel sistema de concurs oposició.  
5.2. Fase d'oposició. Consta de dos exercicis obligatoris i eliminatoris:  
5.2.1. Primer exercici  
1.5.8.4. Torn de promoció interna  
Es realitza per escrit i versa sobre els coneixements que s'especifiquen en l'annex I d'aquesta convocatòria. Comprèn el bloc general (només per al torn de promoció interna) i el bloc específic.  
Aquest exercici es configura en forma de qüestionari tipus test amb quatre alternatives de resposta, de les quals únicament una és la correcta.   
El tribunal fixarà amb l'antelació suficient la durada d'aquest exercici.  
8.8.0.9. Torn d'accés lliure  
Es realitza per escrit i versa sobre els coneixements que s'especifiquen en l'annex I d'aquesta convocatòria. Comprèn el bloc general (només per al torn d'accés lliure) i el bloc específic.  
Aquest exercici es configura en forma de qüestionari tipus test amb quatre alternatives de resposta, de les quals únicament una és la correcta.   
El tribunal ha de fixar amb l'antelació suficient la durada d'aquest exercici.  
5.2.2. Segon exercici, comú per al torn de promoció interna i el torn d'accés lliure. Consisteix en una prova/exercici pràctic sobre el temari especificat en l'annex I, bloc de coneixements específics, de la present convocatòria, i les funcions a desenvolupar en el lloc de treball.  
El tribunal ha de fixar amb l'antelació suficient la durada d'aquest exercici.  
5.2.3. En tots els exercicis el tribunal ha d'adoptar les mesures necessàries per a garantir l'anonimat en la valoració d'aquests, sempre que ho permeta la tipologia de l'exercici. S'anul·laran tots els exercicis que tinguen alguna marca que poguera identificar-ne l'autor.  
5.3. Fase de concurs. Es valoren els mèrits acreditats fefaentment pels aspirants que han superat la fase d'oposició conforme al barem que figura en aquesta convocatòria, i l'acreditació documental dels quals s'haja realitzat dins del termini establit amb aquesta finalitat, en la base 6.3 d'aquesta convocatòria.  
La fase de concurs no té caràcter eliminatori. Els punts obtinguts en la fase de concurs únicament se sumen a la puntuació dels aspirants que han superat la fase d'oposició.  
5.3.1. Torn de promoció interna. La valoració dels mèrits s'efectua d'acord amb el barem que figura en l'annex II.  
5.3.2. Torn d'accés lliure. La valoració dels mèrits s'efectua d'acord amb el barem que figura en l'annex III.  
6. Qualificació dels exercicis  
6.1. El primer exercici es puntua de 0 a 30 punts. Cada resposta errònia té una penalització d'un terç sobre les correctes, i les respostes en blanc no puntuen. És necessari obtenir un mínim de 15 punts per a superar aquest exercici.  
La fórmula de correcció és la següent:  
   
A continuació, es configura una relació que s'ordena per puntuació de major a menor amb les persones aspirants que han superat aquest primer exercici per cada torn, que es publica al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça del qual és: http://www.upv.es/rrhh/ (apartat de PAS).  
6.2. El segon exercici es puntua de 0 a 30 punts. S'eliminen les persones aspirants que no arriben a un mínim de 15 punts.  
A continuació, es configura una relació que s'ordena per puntuació de major a menor amb les persones aspirants que han superat aquest segon exercici per cada torn, i s'hi suma la nota obtinguda en el primer exercici. Es publica al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça del qual és: http://www.upv.es/rrhh/ (apartat de PAS).  
6.3. La qualificació resultant de la totalitat dels exercicis està determinada per la suma de puntuacions obtingudes en cada un.  
Amb el resultat de l'últim exercici de la fase d'oposició, el tribunal exposa al públic la relació d'aspirants per cada torn que, pel fet d'haver superat tots els exercicis eliminatoris, han de passar a la fase de concurs, i els cita perquè, en el termini de 10 dies hàbils comptadors a partir de l'endemà de la publicació de les qualificacions, presenten la documentació acreditativa dels mèrits i l'experiència previstos en els annexos II i III, al Registre General de la Universitat Politècnica de València; al Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener.  
Únicament es valoren els mèrits al·legats i acreditats suficientment per les persones interessades i la data d'obtenció dels quals no siga posterior a la data de finalització del termini de presentació d'instàncies prevista en la base 3.2.  
No es valoren els mèrits que no es troben suficientment acreditats, i no s'admet la documentació presentada fora del termini concedit a aquest efecte en aquesta mateixa base 6.3.  
6.4. En acabar el termini de presentació de documentació establit en la base anterior, el tribunal publica al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és http://www.upv.es/rrhh/ (apartat de PAS), la llista provisional de valoracions per cada torn de la fase de concurs, i concedeix un termini de 10 dies hàbils comptadors a partir de l'endemà de la publicació perquè les persones interessades formulen les reclamacions i esmenes d'errors que estimen pertinents en relació a la baremació.  
6.5. Una vegada resoltes les possibles al·legacions i esmenes, el tribunal dicta una resolució amb la relació definitiva d'aspirants aprovats.  
Per a la confecció d'aquesta relació, se sumen les qualificacions obtingudes per cada aspirant en la fase d'oposició i en la fase de concurs. A continuació, s'ordenen per ordre de puntuació de major a menor, i la relació s'interromp quan el nombre d'aspirants coincideix amb el nombre de places de treball convocades per cada torn. Es publica al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça del qual és: http://www.upv.es/rrhh/ (apartat de PAS).  
En cas d'empat entre aspirants inclosos en la mateixa relació, l'ordre s'estableix, en primer lloc, atesa la major puntuació obtinguda en el segon exercici i, en segon lloc, si es manté l'empat, la major puntuació obtinguda en el primer exercici. Si persisteix aquest empat, es considera la major puntuació obtinguda en la fase de concurs pel que fa a l'apartat d'experiència professional. En última instància, l'ordre s'estableix per sorteig públic entre aquests.  
En cap cas el tribunal no pot declarar que han superat les proves selectives un nombre superior al de llocs de treball convocats, excepte en el que preveu la base 1.1 d'aquesta convocatòria.  
En el cas que el nombre d'aspirants aprovats siga inferior al de places convocades, les que sobren es declaren desertes.  
6.6. Borsa de treball. Es confeccionarà una borsa de treball amb el personal aspirant que, havent participat en les proves d'accés pel torn d'accés lliure al grup, sector, cos/escala de la convocatòria, haja aprovat algun exercici dels que constitueixen el procés selectiu, segons l'ordre de prioritat que s'obtinga per la puntuació assolida, amb preferència dels que hagen aprovat un nombre més gran d'exercicis, i s'hi suma a aquest efecte la puntuació obtinguda en la fase de concurs.  
Aquesta borsa de treball, inclòs l'ordre de prioritat, es publica al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és http://www.upv.es/rrhh (apartat de PAS).  
7. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà en el lloc, la data i l'hora que establisca la resolució per la qual s'aprova i es publica en el DOCV la llista definitiva de persones admeses i excloses de les proves objecte d'aquesta convocatòria, amb una antelació no inferior a 15 dies hàbils.  
7.2. Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici a les persones que compareguen una vegada conclosa la crida dels aspirants convocats.  
En cas de realitzar-se l'exercici en diverses sessions, l'ordre d'intervenció dels aspirants ha de començar per la lletra Z, seguint l'ordre alfabètic de cognoms d'acord amb la Resolució de 23 d'abril de 2008, de la Conselleria de Justícia i Administracions Públiques (DOCV número 5.755, de 5 de maig de 2008).  
Les persones aspirants han d'acreditar la personalitat mitjançant la presentació del DNI, o del resguard amb fotografia del passaport o del permís de conduir -sense que amb aquest efecte siguen vàlides les fotocòpies compulsades d'aquests documents- i també l'exemplar per a la persona interessada de la sol·licitud d'admissió a les proves.  
7.3. Començades les proves, el tribunal ha de fer públic l'anunci de realització de la resta d'exercicis al local on s'ha realitzat l'anterior, al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és http://www.upv.es/rrhh/ (apartat de PAS), amb una antelació mínima de 48 hores.  
Les valoracions de la fase de concurs es publiquen al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és http://www.upv.es/rrhh/ (apartat de PAS).  
Els aspirants perden el seu dret si es personen als llocs de realització quan ja s'han iniciat les proves o per inassistència a aquestes, tot i que siga per causes justificades.   
8. Publicitat de les llistes  
El tribunal eleva al rector les llistes definitives de les persones aspirants que han superat les proves, per ordre de puntuació, per a la inserció en el DOCV.  
9. Coneixements de valencià  
9.1. L'acreditació dels coneixements de valencià pels aspirants que han superat les proves selectives, que disposa l'article 9.4 del Text refós de la llei de la funció pública valenciana, es pot realitzar mitjançant la presentació d'algun dels documents següents:  
a) Títol de batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'Escola Oficial d'Idiomes corresponent al tercer curs de coneixements de valencià.  
c) Certificat de Nivell mitjà de la Junta Qualificadora de Coneixements del Valencià.  
d) Certificat de Nivell Mitjà de Coneixements de Valencià expedit o homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, d'acord amb el que estableix el punt anterior, ha de realitzar el curs específic de valencià a què es refereix l'article 9.4 del Text refós de la llei de la funció pública valenciana.  
10. Presentació de documents  
10.1. En el termini de 20 dies hàbils, comptadors des de l'endemà de la publicació en el DOCV de les relacions definitives d'aprovats, els aspirants han de trametre al Servei de Recursos Humans d'aquesta Universitat Politècnica, a través del Registre General de la Universitat Politècnica de València; del Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi; del Registre de l'Escola Politècnica Superior de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener, la documentació següent:  
Aspirants pel torn de promoció interna:  
a) Llevat que conste en l'expedient personal, fotocòpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de les titulacions obtingudes a l'estranger, ha d'adjuntar-se la credencial que n'acredite l'homologació.  
b) Les persones aspirants amb discapacitats han de presentar el certificat de la Conselleria de Benestar Social, o dels òrgans competents d'altres administracions públiques, que acredite una discapacitat igual o superior al 33%, i també la capacitat per a ocupar les funcions que corresponguen a les vacants oferides.  
c) Certificat mèdic acreditatiu de posseir la capacitat física i psíquica necessària per a l'exercici de les funcions de les places de treball oferides. A aquest efecte, els reconeixements es fan a través del Servei Integrat de Prevenció i Salut Laboral de la Universitat Politècnica de València; aquest du a terme el reconeixement mèdic pertinent i expedeix el certificat mèdic corresponent.  
Aspirants pel torn d'accés lliure:  
a) Fotocòpia del DNI, o del document que n'acredite la nacionalitat, o del passaport en el cas dels nacionals dels estats membres de la Unió Europea o dels estats on s'aplique la lliure circulació de treballadors i treballadores, i, si s'escau, els documents que acrediten el vincle de parentiu i el fet de viure a costa o estar a càrrec del nacional d'un altre estat amb el qual tinga aquest vincle. Així mateix, han de presentar una declaració jurada o promesa del fet que no hi ha separació de dret del/de la cònjuge i, si escau, del fet que l'aspirant viu a càrrec seu.  
b) Fotocòpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de les titulacions obtingudes a l'estranger, ha d'adjuntar-se la credencial que n'acredite l'homologació.  
c) Declaració jurada o promesa de no haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a empleats o càrrecs públics per resolució judicial, per a l'accés al cos o escala de personal funcionari.  
En el cas de ser nacional d'un altre estat, no trobar-se inhabilitat o en situació equivalent ni haver sigut sotmès a sanció disciplinària o equivalent que impedisca, al seu estat, en els mateixos termes, l'accés a l'ocupació pública.  
d) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits. Amb aquesta finalitat, els reconeixements es fan a través del Servei Integrat de Prevenció i Salut Laboral de la Universitat Politècnica de València; aquest du a terme el reconeixement mèdic pertinent i expedeix el certificat mèdic corresponent.  
e) Les persones aspirants amb discapacitats han de presentar el certificat de la Conselleria de Benestar Social, o òrgans competents d'altres administracions públiques, que acredite la discapacitat igual o superior al 33%, així com la capacitat per a ocupar les funcions que corresponguen a les vacants oferides.  
10.2. Els i les aspirants seleccionats que dins del termini establit en el punt anterior, i excepte casos de força major, no presenten la documentació acreditativa o d'aquesta es dedueix que no tenen algun dels requisits exigits, no poden ser nomenats funcionaris de carrera, sense perjudici de la responsabilitat en què pogueren haver incorregut per falsedat en les sol·licituds de participació.   
10.3. Qui tinga la condició de personal funcionari públic o de personal laboral al servei de la Universitat Politècnica de València està exempt de justificar les condicions i els requisits que ja tinga acreditats anteriorment davant d'aquesta. En tot cas, ha de presentar obligatòriament la documentació prevista en l'apartat d) i, si s'escau, la de l'apartat e).  
La plaça no ocupada per l'aspirant que no presente la documentació queda vacant.  
11. Nomenament de funcionaris  
Conclòs el procés selectiu i transcorregut el termini de presentació de la documentació, les persones que l'han superat seran nomenades funcionàries de carrera mitjançant una resolució que es publicarà en el DOCV, amb l'especificació de la destinació adjudicada, sobre la base de l'ordre de puntuació obtingut pels aspirants i segons la petició de destinació a la vista dels llocs vacants que s'oferisquen.  
Les persones aspirants que hi concórreguen pel torn de promoció interna tenen preferència respecte de les que hi concórreguen per accés lliure general, per a l'elecció dels llocs vacants que s'oferisquen.  
El termini de presa de possessió de la destinació adjudicada ha de constar en la resolució assenyalada en el primer paràgraf d'aquestes bases.  
Amb la finalitat d'assegurar la cobertura de les places convocades, quan es produïsquen renúncies dels aspirants seleccionats, abans del nomenament o presa de possessió, el rector pot requerir al tribunal de selecció la relació complementària dels aspirants que seguisquen als proposats, per al possible nomenament com a funcionaris de carrera.  
12. Informació respecte de les dades recollides  
12.1. De conformitat amb la Llei orgànica 15/1999, de 13 de desembre, de protecció de dades de caràcter personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i els concursos convocats per la Universitat, i per a la gestió de la borsa de treball que es puga constituir en concloure el procés selectiu.   
12.2. El fitxer personal queda sota la responsabilitat del Rectorat de la Universitat Politècnica de València, al camí de Vera, s/n, DP 46569, de València.  
12.3. La informació obtinguda es processarà exclusivament per a la gestió de personal.  
12.4. Les dades de caràcter personal es tracten amb el grau de protecció que estableix el Reial decret 1.720/2007, de 21 de desembre, pel qual s'aprova el reglament de desplegament de la Llei orgànica 15/1999, de 13 de desembre, de protecció de dades de caràcter personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat Politècnica de València, situat al camí de Vera, s/n, DP 46829, de València.  
13. Tribunal  
13.1. El tribunal de selecció d'aquestes proves selectives és nomenat pel rector en la resolució que fa pública la relació provisional d'admesos i exclosos, amb una antelació mínima d'un mes a la data del començament de les proves, i ha d'estar compost per:  
President o presidenta: un vicerector o vicerectora de la Universitat Politècnica de València, o persona en qui delegue.  
Quatre vocals, designats pel rector de la Universitat Politècnica de València, funcionaris de carrera.  
Un secretari o secretària, funcionari de carrera de la Universitat Politècnica de València, que hi actua amb veu però sense vot.  
Així mateix, es designa un tribunal suplent amb la mateixa composició.  
13.2. El tribunal, per a la realització de les proves, pot designar el personal col·laborador, ajudant i assessor especialista que estime oportú.  
13.3. Els membres del tribunal i els col·laboradors, ajudants i assessors especialistes han d'abstenir-se i poden ser recusats per les persones interessades quan hi concórreguen circumstàncies de les previstes en els articles 28 i 29 de la Llei de règim jurídic de les administracions públiques i del procediment administratiu comú.  
Així mateix, han d'abstenir-se els qui hagueren realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal han de reunir els requisits establits en l'article 13.4 del Text refós de la llei de la funció pública valenciana i, almenys la meitat més un d'aquests, ha de tenir una titulació corresponent a la mateixa àrea de coneixements que l'exigida per a l'ingrés.  
13.4. El tribunal i el personal col·laborador, ajudant i assessor especialista poden exigir dels aspirants, en qualsevol moment, que acrediten la identitat.  
13.5. A l'efecte de comunicacions i de qualssevol altres incidències, el tribunal té la seu a la Universitat Politècnica de València, camí de Vera, s/n, CP 46180, València.  
13.6. El tribunal té la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis.  
El tribunal té la consideració d'òrgan col·legiat de l'administració i, com a tal, està sotmès a les normes contingudes en la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
14. Recursos  
14.1. Contra aquesta convocatòria i les bases, que són definitives en la via administrativa, les persones interessades poden interposar un recurs contenciós administratiu en el termini de dos mesos comptadors a partir de l'endemà de la seua publicació en el DOCV, davant els òrgans de la jurisdicció contenciosa administrativa de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de règim jurídic de les administracions públiques i del procediment administratiu comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, poden interposar el recurs de reposició en el termini d'un mes, davant el rector, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.  
14.2. Contra els actes del tribunal es pot interposar un recurs d'alçada davant el rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 24 de juny de 2009.- El rector de la Universitat Politècnica de València: Juan Juliá Igual.  
ANNEX I  
  
Funcions del lloc:  
 Preparació d'informatius de ràdio i televisió.  
 Creació de guions de ràdio i televisió.  
Disseny de continguts audiovisuals que siguen eficaços, correctes i atractius.  
 Presentació de programes de ràdio i televisió.  
 Producció de programes de ràdio i televisió.  
 Locució de programes de ràdio i televisió.  
 Cobertura de notícies externes en unitats d'ENG.  
 Retransmissió d'esdeveniments per ràdio i televisió.  
 Coordinar i supervisar el treball del personal de categoria inferior assignat a la seua unitat.  
 Gestió i vigilància del compliment de les normes de seguretat i salut que emanen dels òrgans tècnics competents.  
 Gestió de residus en l'àmbit del propi lloc de treball.  
 Participar en els equips i/o grups de millora que s'establisquen en la unitat per al desenvolupament de plans de millora.  
 Suport a la preparació de la documentació que es requerisca per a la realització de les tasques anteriors.  
 I totes aquelles funcions inherents al lloc de treball segons la categoria professional.   
Temari:  
Bloc general (només per al torn de promoció interna):   
1. La Llei orgànica d'universitats.  
2. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Govern de la Universitat (títol segon).  
3. La Llei 7/2007, de 12 d'abril, de l'Estatut bàsic de l'empleat públic.  
4. La Llei orgànica 15/1999, de 13 de desembre, de protecció de dades de caràcter personal.  
5. El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos a la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.  
6. La Llei de contractes del sector públic. Àmbit d'aplicació. Principis de contractació pública. L'expedient de contractació en les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: característiques principals.  
7. La Llei de prevenció de riscos laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.  
8. El Manual de drets i obligacions del personal de la Universitat Politècnica de València en matèria de seguretat i salut en el treball.  
9. El Pla estratègic de la Universitat Politècnica de València.  
10. El procés d'implantació del Sistema de gestió ambiental a la Universitat Politècnica de València.  
11. Gestió dels residus no perillosos a la Universitat Politècnica de València. Normativa aplicable.  
12. La Llei orgànica 1/04, de 28 de desembre, de mesures de protecció integral contra la violència de gènere: títol preliminar: objecte de la llei. Títol I, capítol I: en l'àmbit educatiu; capítol II: en l'àmbit de la publicitat i dels mitjans de comunicació. Títol II, capítol I: dret a la informació, a l'assistència social integral i a l'assistència jurídica gratuïta; capítol III: drets de les funcionàries públiques. Títol III, article 30. Títol V, capítol IV: mesures judicials de protecció i de seguretat de les víctimes.  
13. La Llei orgànica 3/07, de 22 de març, per a la igualtat efectiva de dones i homes: títol preliminar: objecte i àmbit de la llei. Títol I: el principi d'igualtat i la tutela contra la discriminació. Títol II, capítol I: principis generals. Títol IV, capítol I: igualtat de tracte i oportunitats en l'àmbit laboral; capítol II: igualtat i conciliació; capítol III: els plans d'igualtat de les empreses i altres mesures de promoció de la igualtat. Títol V, capítol I: criteris d'actuació de les administracions públiques.  
14. L'entorn de treball de Windows. Connexió a la xarxa UPVNET. Internet. Navegació. Recerques d'informació. La pàgina web de la UPV. La intranet. El correu electrònic. El correu web (webmail).  
15. La seguretat en els equips informàtics personals. Les regles bàsiques de la navegació i el correu segurs. Els antivirus i els tallafocs.  
16. Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
17. Càlculs elementals amb Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb PowerPoint.  
Bloc general (només per al torn d'accés lliure):  
1. La Constitució espanyola del 1978: principis fonamentals. Drets i deures fonamentals. Garantia i suspensió d'aquests. Els principis rectors de la política econòmica i social. La reforma de la Constitució. L'organització territorial de l'estat.  
2. L'Estatut d'autonomia de la Comunitat Valenciana: significat. Les institucions de la Comunitat Valenciana: composició, organització i competències.  
3. La Llei 7/2007, de 12 d'abril, de l'Estatut bàsic de l'empleat públic.  
4. La Llei orgànica d'universitats.  
5. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Govern de la Universitat (títol segon).  
6. El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos a la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.  
7. La Llei de contractes del sector públic. Àmbit d'aplicació. Principis de contractació pública. L'expedient de contractació en les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: característiques principals.  
8. La Llei de prevenció de riscos laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.  
9. El Manual de drets i obligacions del personal de la Universitat Politècnica de València en matèria de seguretat i salut en el treball.  
10. El Pla estratègic de la Universitat Politècnica de València.  
11. La Llei orgànica 15/1999, de 13 de desembre, de protecció de dades de caràcter personal.  
12. El procés d'implantació del Sistema de gestió ambiental a la Universitat Politècnica de València.  
13. Gestió dels residus no perillosos a la Universitat Politècnica de València. Normativa aplicable.  
14. La Llei orgànica 1/04, de 28 de desembre, de mesures de protecció integral contra la violència de gènere: títol preliminar: objecte de la llei. Títol I, capítol I: en l'àmbit educatiu; capítol II: en l'àmbit de la publicitat i dels mitjans de comunicació. Títol II, capítol I: dret a la informació, a l'assistència social integral i a l'assistència jurídica gratuïta; capítol III: drets de les funcionàries públiques. Títol III, article 30. Títol V, capítol IV: mesures judicials de protecció i de seguretat de les víctimes.  
15. La Llei orgànica 3/07, de 22 de març, per a la igualtat efectiva de dones i homes: títol preliminar: objecte i àmbit de la llei. Títol I: el principi d'igualtat i la tutela contra la discriminació. Títol II, capítol I: principis generals. Títol IV, capítol I: igualtat de tracte i oportunitats en l'àmbit laboral; capítol II: igualtat i conciliació; capítol III: els plans d'igualtat de les empreses i altres mesures de promoció de la igualtat. Títol V, capítol I: criteris d'actuació de les administracions públiques.  
16. L'entorn de treball de Windows. Connexió a la xarxa UPVNET. Internet. Navegació. Recerques d'informació. La pàgina web de la UPV. La intranet. El correu electrònic. El correu web (webmail).  
17. La seguretat en els equips informàtics personals. Les regles bàsiques de la navegació i el correu segurs. Els antivirus i els tallafocs.  
18. Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
19. Càlculs elementals amb Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb PowerPoint.  
Bloc Especific  
1. La Universitat Politècnica de València: organització, estructures de govern, estructures docents, estructures d'investigació.  
2. La comunicació institucional a la Universitat.  
3. Imatge corporativa. Utilització i aplicacions. Gestió de la imatge i comunicació corporativa a la Universitat Politècnica de València.  
4. La comunicació interna i externa en l'àmbit universitari. Tractament de la informació institucional.  
5. La comunicació de crisi. Tipologia. Identificació de riscos, gestió i control de la crisi. Exemples i casos pràctics d'aplicació.  
6. La informació dirigida a l'àmbit universitari a Espanya i a la Comunitat Valenciana. Panorama de mitjans i continguts.  
7. La preparació de rodes de premsa. Convocatòria i organització. Documentació, plantejament d'estratègia i elements físics. El missatge i l'actitud.  
8. Relacions públiques, cerimonial i protocol a les universitats espanyoles.  
9. Premsa i comunicació a la Universitat Politècnica de València. Organització i funcionament. Funcions. Mitjans i productes informatius.  
10. Imatge, relacions públiques i campanyes de comunicació. El patrocini (sponsorship) com a estratègia de comunicació. Exemples i casos pràctics d'aplicació: el Fòrum d'Ocupació de la Universitat Politècnica de València.  
11. La importància de la comunicació i la imatge de les universitats en el nou marc de la convergència europea d'ensenyament superior.  
12. El sector de la comunicació a Espanya. Evolució i panorama general. Estructura empresarial. Àmbits informatius. Públics i audiències.  
13. El sector de la comunicació a la Comunitat Valenciana. Evolució i panorama general. Estructura empresarial. Àmbits informatius. Públics i audiències.  
14. Els mitjans escrits. La premsa diària i no diària. La premsa al món, a Espanya i a la Comunitat Valenciana. Orígens i realitat actual. Àmbits de difusió, vendes, seccions.  
15. L'alternativa tecnològica: la televisió digital i les plataformes de difusió corresponents.  
16. Gèneres televisius i radiofònics. El reportatge, la crònica, l'entrevista-  
17. El llenguatge radiofònic. Gèneres, especialitzacions, etc.  
18. Elements de treball a la ràdio. Graella, guió i escaleta.  
19. Models de publicitat a la ràdio. La falca, la publicitat directa, el publireportatge, el patrocini, el bescanvi per programa (bartering) i l'autopromoció.  
20. Producció de programes de ràdio i televisió.  
21. Comunicació audiovisual davant la càmera. Presentació de programes de TV.  
22. El mitjà radiofònic. Presentació de programes de ràdio.  
23. Creació de guions.  
24. Redacció d'informatius.  
25. Cobertura de notícies en unitats ENG.  
26. La informació universitària als mitjans de comunicació (premsa, ràdio i televisió).  
27. El periodisme científic. Llenguatge, fonts. Característiques i peculiaritats pròpies. Principals publicacions i mitjans de comunicació.   
28. Informació i divulgació científica i tecnològica a la premsa, la ràdio i la televisió.  
29. La investigació a la Universitat Politècnica de València. Estructures, centres i programes d'I+D+i.  
30. Difusió de la informació científica i tecnològica als gabinets de premsa i/o comunicació. Suports de comunicació interna i externa. Fonts d'informació. Continguts i públics.   
31. El periodisme electrònic i les noves tecnologies al servei de la informació. Internet i la repercussió que té. La premsa en Internet. Altres mitjans de comunicació en Internet.  
32. Legislació multimèdia. Drets d'autor i propietat intel'lectual.   
33. Dret dels informadors. Llibertat i responsabilitat de l'informador. Clàusula de consciència: regulació legal. Secret professional.  
34. Legislació sobre mitjans de comunicació. Dret de rèplica i rectificació. Dret a investigar, difondre i a rebre informacions i opinions.  
35. Els destinataris de la comunicació social. Audiències, públic i mitjans. Processos d'avaluació i mesurament de l'audiència.  
36. Manipulació manual de càrregues.  
37. El Manual Preventiu per a empreses externes contractades des dels centres de cost.  
Enllaços d'interès:  
http://www.upv.es; http://www.sprl.upv.es; http://www.upv.es/medioambiente  
ANNEX II  
Barem  
Antiguitat:  
Es valora 1 punt per any complet de serveis en actiu en les diverses administracions públiques fins a un màxim de 10 punts. Amb aquesta finalitat, es computen els serveis previs reconeguts, de conformitat amb el que disposa la Llei 70/1978, de 26 de desembre.  
Titulació acadèmica:  
Es valora només una única titulació acadèmica oficial de nivell superior a les especificades en l'annex I, amb 2 punts.  
Grau personal:  
Grau personal consolidat en la data de finalització del termini de presentació d'instàncies, que es valora de la manera següent:  
  
Treball desenvolupat:  
Es valora per cada any de prestació de serveis o part proporcional -i no es computen a aquest efecte de treball desenvolupat les fraccions inferiors a un mes- en llocs de treball del grup A, subgrup A2, administració especial, d'acord amb el nivell de complement de destinació assignat a aquests, d'acord amb l'escala següent:  
  
   
Aquest apartat es valora fins a un màxim de 20 punts i un màxim de 10 anys de serveis prestats en l'administració. A aquest efecte, es computen els períodes en els quals els aspirants han estat ocupant llocs amb assignació de complement de destinació de nivell superior.  
A aquest efecte, es valora l'exercici de llocs de treball amb destinació definitiva.  
ANNEX III  
Barem  
Experiència professional: es valora fins a un màxim de 4 anys i 24 punts l'experiència professional en llocs de treball corresponents a la mateixa categoria, grup i subgrup de les vacants especificades en aquesta convocatòria. Es prorrategen proporcionalment els mesos complets, sense considerar els períodes inferiors a un mes, d'acord amb l'escala següent:  
  
Per serveis prestats amb contracte laboral o com a personal funcionari en l'àmbit de la Universitat Politècnica de València.  
Per serveis prestats amb contracte laboral o com a personal funcionari en l'àmbit d'altres universitats públiques diferents de la Universitat Politècnica de València.  
Per serveis prestats amb contracte laboral o com a personal funcionari en l'àmbit de qualsevol altra administració pública.  
Per serveis prestats amb contracte laboral en el sector privat.  
Únicament es considera acreditada aquesta experiència professional si s'aporta un certificat oficial dels períodes de cotització en el règim general de la seguretat social o en algun dels règims especials dins del grup de cotització de la categoria i el grup esmentats en l'apartat 1.1 d'aquesta convocatòria, juntament amb els contractes de treball, els nomenaments de personal funcionari interí o les nòmines que acrediten la relació contractual i la categoria professional.  
En el cas dels empleats públics, s'admet a aquest efecte el certificat de serveis prestats on consten les dades anteriors (grup professional i categoria professional, com també períodes de contractació o nomenaments) expedit per l'òrgan competent.  
Cursos de formació i perfeccionament: es valoren fins a un màxim de 8 punts únicament els cursos de formació i perfeccionament que estiguen relacionats directament amb les funcions dels llocs de treball objecte d'aquesta convocatòria.   
La valoració s'efectua segons el barem següent, sense que es consideren els cursos de menys de 9 hores i, en cas que n'hi haja dos o més amb el mateix contingut, només es considera el de més durada:  
  
Només es valoren aquests cursos si han estat impartits per centres oficialment reconeguts o si estan homologats per un organisme públic competent en el marc de programes de formació contínua, de formació ocupacional o de formació d'empleats públics. L'aspirant ha d'acreditar-ho.  
A aquest efecte, es consideren els cursos de formació contínua impartits per les organitzacions sindicals i que es troben inclosos dins dels respectius acords amb l'administració.  
En cap cas no es puntuaran en aquest apartat els cursos de valencià i d'idiomes, ni els cursos pertanyents a una carrera universitària, els cursos de doctorat i els de diferents instituts de les universitats quan formen part del pla d'estudis del centre; tampoc els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
Titulacions acadèmiques: es valora una titulació acadèmica oficial de nivell superior a les especificades en l'annex I, amb 1,50 punts.   
Coneixement de valencià: es valora fins a un màxim de 4 punts, sempre que s'acredite estar en possessió del certificat pertinent o l'homologació expedit pel Gabinet de Normalització Lingüística de la Universitat Politècnica de València o la Junta Qualificadora de Coneixements del Valencià, conformement a l'escala que a continuació s'indica. Es valora, en cas d'estar en possessió de dos o més nivells, únicament el nivell més alt:  
  
   
  
Altres mèrits: es valoren fins a un màxim de 2,5 punts.  
  
  
Coneixement d'idiomes de la Unió Europea: es valora el coneixement de llengües oficials de la Unió Europea, diferents de la llengua espanyola, que s'acredite documentalment mitjançant certificats expedits per l'Escola Oficial d'Idiomes, segons els nivells especificats. En el cas que en un mateix idioma comunitari s'haja superat tant el tercer curs com el cinquè, només es computa aquest últim.  
Per a la valoració dels idiomes comunitaris, en cap cas es consideren els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i d'estudis universitaris de qualsevol nivell.  
Així mateix, i en el supòsit de cursos impartits, aquests es valoren una sola vegada i no són susceptibles de valoració les edicions successives d'un mateix curs o amb el mateix contingut. En aquest cas es valora el curs impartit de major durada.